pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมศูนย์ฟื้นฟูสภาพด้วยแพทย์ทางเลือก โรงพยาบาลระนอง
วันจันทร์ที่ 20 สิงหาคม 2561
นายกรัฐมนตรี เยี่ยมศูนย์ฟื้นฟูสภาพด้วยแพทย์ทางเลือก โรงพยาบาลระนอง
นายกรัฐมนตรีและคณะ ตรวจเยี่ยมศูนย์ฟื้นฟูสภาพด้วยแพทย์ทางเลือก โรงพยาบาลระนอง บริการประชาชน นักท่องเที่ยว ด้วยจุดเด่น ธาราบําบัดด้วยน้ําแร่อุ่น เป็นการนําทรัพยากรธรรมชาติในพื้นที่มาเสริมการรักษา ตอบสนองต่อยุทธศาสตร์การเป็นเมืองท่องเที่ยวเชิงสุขภาพของจังห
นายกรัฐมนตรีและคณะ ตรวจเยี่ยมศูนย์ฟื้นฟูสภาพด้วยแพทย์ทางเลือก โรงพยาบาลระนอง บริการประชาชน นักท่องเที่ยว ด้วยจุดเด่น ธาราบําบัดด้วยน้ําแร่อุ่น เป็นการนําทรัพยากรธรรมชาติในพื้นที่มาเสริมการรักษา ตอบสนองต่อยุทธศาสตร์การเป็นเมืองท่องเที่ยวเชิงสุขภาพของจังหวัด
วันนี้ (20 สิงหาคม 2561) ที่ จ.ระนอง พลเอก ประยุทธ์ จันทร์โอชา นายกรัฐมนตรี พร้อมด้วย ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข นพ.เจษฎา โชคดํารงสุข ปลัดกระทรวงสาธารณสุขและคณะ ตรวจเยี่ยมศูนย์ฟื้นฟูสภาพด้วยแพทย์ทางเลือก โรงพยาบาลระนอง ที่ให้บริการประชาชน ในพื้นที่ นักท่องเที่ยว ชาวไทย ชาวต่างชาติ โดยการนําทรัพยากรธรรมชาติในพื้นที่มาเสริมการรักษา ด้วยระบบ ธาราบําบัดน้ําแร่อุ่น ตอบสนองต่อยุทธศาสตร์การเป็นเมืองท่องเที่ยวเชิงสุขภาพของจังหวัด
ศ.คลินิก เกียรติคุณ นพ.ปิยะสกลกล่าวว่า รัฐบาลมีนโยบายพัฒนาประเทศไทยให้เป็นศูนย์กลางด้านการท่องเที่ยวเชิงสุขภาพ (Health & Wellness Tourism)ให้หน่วยงานที่เกี่ยวข้องรวมทั้งกระทรวงสาธารณสุข ร่วมกันดําเนินการ เพื่อสร้างรายได้เข้าประเทศ โดยได้มีการดําเนินงานเพื่อรองรับ อาทิ จัดทําระบบประกันสุขภาพสําหรับชาวต่างชาติ พัฒนาแหล่งน้ําพุร้อนนําร่อง7จังหวัด ขยายเวลาพํานักในไทย การพัฒนามาตรฐานการบริการสปาเพื่อสุขภาพ จัดทําแพคเกจสุขภาพ พัฒนาสถานบริการทั้งภาครัฐและเอกชน เช่นที่ จ.ระนอง เป็นแหล่งน้ําพุร้อนที่สําคัญแห่งหนึ่งของประเทศ ได้พัฒนาเพื่อรองรับการขยายตัวด้านการท่องเที่ยว ลักษณะพิเศษของน้ําพุร้อนที่นี่คือไม่มีสารกํามะถัน ทําให้ไม่มีกลิ่นแตกต่างจากที่อื่น ซึ่งการแช่น้ําอุ่น น้ําพุร้อน น้ําแร่ ช่วยกระตุ้นการไหลเวียนโลหิตในร่างกาย รักษาโรคผิวหนัง ผ่อนคลายความตึงเครียดของกล้ามเนื้อและลดความเครียด และได้มีการนํามาใช้ในการบําบัดผู้ป่วยในโรงพยาบาลต่าง ๆ
สําหรับโรงพยาบาลระนอง ได้ส่งเสริมการเป็นเมืองท่องเที่ยวเชิงสุขภาพ ดูแลสุขภาพประชาชนและกระตุ้นเศรษฐกิจของจังหวัด โดยเปิดศูนย์ฟื้นฟูสภาพด้วยแพทย์ทางเลือก ให้บริการทั้งนักท่องเที่ยวชาวไทย ชาวต่างชาติ และประชาชนทั่วไป มีบริการตรวจคัดกรองสุขภาพ สระธาราบําบัดที่ใช้น้ําแร่ร้อนธรรมชาติ ใช้สปาทางการแพทย์และการแพทย์ทางเลือกในการฟื้นฟูสภาพผู้ป่วย ผู้ป่วยที่มีปัญหาการเคลื่อนไหวจากระบบประสาทและกล้ามเนื้อ เพิ่มความแข็งแรงกล้ามเนื้อผู้ป่วยอัมพฤกษ์อัมพาต กระดูกหัก น้ําหนักมาก เด็กที่มีปัญหาการเคลื่อนไหว โรคข้อติด ผู้ที่ฟื้นจากการบาดเจ็บของข้อ บรรเทาอาการปวดเมื่อย ปวดเรื้อรัง ลดการบวม กระตุ้นการไหลเวียนในผู้ป่วยเบาหวาน เป็นต้น และยังมีคลินิกกายภาพบําบัด ด้วยเครื่องมือกายภาพบําบัดรุ่นใหม่ล่าสุด สามารถรองรับผู้ป่วยเพื่อการฟื้นฟูได้วันละ 200 คน
นอกจากนี้ ได้วางแผนเพิ่มศักยภาพการให้บริการตรวจวินิจฉัยความผิดปกติและฟื้นฟูระบบประสาทและกล้ามเนื้อ บริการขาเทียม ข้อเข่าเสื่อม ทันตกรรมประดิษฐ์ รวมทั้งการเป็นศูนย์อบรมหลักสูตรเวชศาสตร์ฟื้นฟู โดยร่วมกับสถาบันสิรินธรเพื่อการฟื้นฟูสมรรถภาพทางการแพทย์แห่งชาติ เพื่อให้บริการครบวงจรแบบเบ็ดเสร็จ
***************************************** 20 สิงหาคม 2561
รัฐบาลไทย-ข่าวทำเนียบรัฐบาล-เอกอัครราชทูตบังกลาเทศฯ เข้าเยี่ยมคารวะนายกรัฐมนตรี
วันพุธที่ 22 พฤศจิกายน 2560
เอกอัครราชทูตบังกลาเทศฯ เข้าเยี่ยมคารวะนายกรัฐมนตรี
เอกอัครราชทูตบังกลาเทศฯ เข้าเยี่ยมคารวะนายกรัฐมนตรี
วันนี้ (22 พฤศจิกายน 2560) เวลา 13.30 น. นางซะอีดะฮ์ มุนา ตัสนีม (H.E. Ms. Saida Muna Tasneem) เอกอัครราชทูตสาธารณรัฐประชาชนบังกลาเทศประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญการหารือ ดังนี้
นายกรัฐมนตรีแสดงความยินดีที่นางซะอีดะฮ์ มุนา ตัสนีม เข้ามาดํารงตําแหน่งเอกอัครราชทูตฯ และมีบทบาทสําคัญในการส่งเสริมความสัมพันธ์และความร่วมมือระหว่างกัน โดยทั้งสองฝ่ายต่างยินดีกับการประชุมคณะกรรมาธิการร่วม (JC) ไทย – บังกลาเทศ ครั้งที่ 7 ณ กรุงธากา ซึ่งมีการหารือในรอบด้าน นอกจากนี้ นายกรัฐมนตรียังได้แสดงความขอบคุณที่รัฐมนตรีช่วยว่าการกระทรวงการต่างประเทศบังกลาเทศเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งเอกอัครราชทูตฯ ยินดีกับความสัมพันธ์ในทุกระดับ โดยเฉพาะการสนับสนุนบังกลาเทศของราชวงศ์ไทยผ่านโครงการต่าง ๆ อาทิ โครงการศูนย์เรียนรู้เศรษฐกิจพอเพียง เพื่อให้บังกลาเทศสามารถพัฒนาภาคการเกษตรอย่างยั่งยืน
สถานการณ์ผู้อพยพในบังคลาเทศ ฝ่ายไทยเน้นย้ําความสําคัญกับการให้ความช่วยเหลือด้านมนุษยธรรมแก่ผู้อพยพ โดยได้ช่วยเหลือผู้อพยพผ่านองค์กร ICRC และหวังว่าจะสามารถแก้ไขปัญหาดังกล่าวอย่างยั่งยืนโดยเร็ว ซึ่งเอกอัครราชทูตฯ ได้ชื่นชมไทยที่เคยเป็นเจ้าภาพจัดการประชุมว่าด้วยการโยกย้ายถิ่นฐานแบบไม่ปกติในมหาสมุทรอินเดีย พร้อมขอความร่วมมือให้ไทยมีบทบาทสําคัญในการสนับสนุนให้ประเทศอาเซียนร่วมกันแก้ไขปัญหาดังกล่าว
ด้านเศรษฐกิจ ทั้งสองฝ่ายยินดีกับความร่วมมือด้านการค้าการลงทุนที่มีทิศทางที่ดีขึ้นอย่างต่อเนื่อง โดยส่งเสริมให้ภาคเอกชนของแต่ละฝ่ายเข้าไปลงทุนในเขตเศรษฐกิจพิเศษซึ่งกันและกัน พร้อมทั้งสนับสนุนการซื้อขายสินค้าระหว่างกัน โดยเฉพาะการซื้อขายข้าว ซึ่งจะช่วยในการบรรลุเป้าหมายทางการค้าที่กําหนดไว้ในการประชุมคณะกรรมาธิการร่วมทางการค้าไทย – บังกลาเทศ (JTC) ครั้งที่ 4 ได้ นอกจากนี้ ทั้งสองฝ่ายยังเห็นพ้องที่จะเชื่อมโยงความร่วมมือทางเศรษฐกิจผ่านการพัฒนาเทคโนโลยี ซึ่งสอดคล้องกับนโยบาย Thailand 4.0 ของไทย และโครงการ Digital Park ของบังกลาเทศ เพื่อสร้างสรรค์ผลประโยชน์ทางเศรษฐกิจให้แก่และกันอย่างยั่งยืน
ด้านวิชาการ ฝ่ายไทยยืนยันที่จะสนับสนุนความร่วมมือทางวิชาการในสาขาที่บังกลาเทศสนใจและฝ่ายไทยมีความเชี่ยวชาญ
ความร่วมมือระดับภูมิภาค ฝ่ายบังกลาเทศประสงค์ที่จะเพิ่มการมีส่วนร่วมในเวทีภูมิภาคต่าง ๆ อาทิ กรอบความร่วมมือลุ่มแม่น้ําโขง – คงคา (MGC) และอาเซียน ซึ่งฝ่ายไทยยืนยันการสนับสนุนการมีส่วนร่วมของบังกลาเทศในเวทีระดับภูมิภาค โดยเฉพาะภายใต้กรอบความร่วมมือเอเชีย (ACD) เพื่อให้เกิดปฏิสัมพันธ์กับประเทศต่าง ๆ ในภูมิภาคมากยิ่งขึ้น
ความร่วมมือในกรอบ OIC ฝ่ายไทยเน้นย้ําถึงความตั้งใจและความพยายามในการเสริมสร้างสันติภาพและการแก้ไขปัญหาจังหวัดชายแดนภาคใต้ของไทยอย่างยั่งยืน ซึ่งฝ่ายบังกลาเทศแสดงความชื่นชมการดําเนินการของรัฐบาลไทยต่อประเด็นดังกล่าวที่เป็นไปอย่างสร้างสรรค์อย่างที่ดําเนินการเรื่อยมา
ในช่วงท้าย ทั้งสองฝ่ายแสดงความยินดีกับความสัมพันธ์ที่ราบรื่นและเป็นมิตรต่อกันมานานกว่า 45 ปี ที่เห็นได้จากการแลกเปลี่ยนการเยือนระดับต่าง ๆ อย่างสม่ําเสมอ ซึ่งนายกรัฐมนตรีหวังเป็นอย่างยิ่งว่าทั้งสองประเทศจะสานต่อความสัมพันธ์ที่ใกล้ชิดนี้ให้มีความราบรื่นต่อไป และเน้นย้ําว่ารัฐบาลไทยจะให้ความร่วมมือกับเอกอัครราชทูตฯ อย่างเต็มที่เช่นเดิม
รัฐบาลไทย-ข่าวทำเนียบรัฐบาล-รมว.พม. เผยกลุ่มนักศึกษา 8 คน ที่จังหวัดเชียงราย อยู่ในความคุ้มครองของหน่วยงาน พม. แล้ว พร้อมกำชับเจ้าหน้าที่เร่งช่วยเหลือคุ้มครองหญิงไทย ที่ถูกบังคับให้ขายบริการทางเพศที่บาห์เรน
วันจันทร์ที่ 19 มิถุนายน 2560
รมว.พม. เผยกลุ่มนักศึกษา 8 คน ที่จังหวัดเชียงราย อยู่ในความคุ้มครองของหน่วยงาน พม. แล้ว พร้อมกําชับเจ้าหน้าที่เร่งช่วยเหลือคุ้มครองหญิงไทย ที่ถูกบังคับให้ขายบริการทางเพศที่บาห์เรน
รมว.พม. เผยกลุ่มนักศึกษา 8 คน ที่จังหวัดเชียงราย อยู่ในความคุ้มครองของหน่วยงาน พม. แล้ว พร้อมกําชับเจ้าหน้าที่เร่งช่วยเหลือคุ้มครองหญิงไทย ที่ถูกบังคับให้ขายบริการทางเพศที่บาห์เรน
วันนี้ (19 มิ.ย. 60) เวลา 09.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงความคืบหน้ากรณีนักศึกษาจากวิทยาลัยเกษตรและเทคโนโลยีเชียงราย จํานวน 8 คน ได้เดินทางไปฝึกงานที่ประเทศเกาหลีใต้ ตั้งแต่วันที่ 24 มีนาคม 2560 จนถึงวันที่ 14 มิถุนายน 2560 ตามโครงการศึกษาฝึกงานที่เป็นความร่วมมือกับองค์กรนิติบุคคลแห่งหนึ่งในประเทศเกาหลีใต้ ซึ่งกลุ่มนักศึกษาที่ไปฝึกงานถูกใช้แรงงานหนัก ในขณะที่นักศึกษาหญิงถูกลวนลามทางเพศ จึงทําให้มีการขอความช่วยเหลือจากสถานเอกอัครราชทูตไทย ณ กรุงโซล เพื่อให้ช่วยส่งตัวกลับ ประเทศไทย ว่า ขณะนี้อยู่ระหว่างการสอบปากคําของพนักงานสอบสวนว่านักศึกษากลุ่มนี้อาจจะเข้าข่ายเป็นผู้เสียหายจากการค้ามนุษย์หรือไม่ อย่างไรก็ตามล่าสุดทีมพัฒนาสังคมและความมั่นคงของมนุษย์จังหวัดเชียงราย ได้ให้การดูแลคุ้มครองสวัสดิภาพและความปลอดภัยแก่กลุ่มนักศึกษาดังกล่าวเรียบร้อยแล้ว พร้อมทั้งให้คําแนะนําในการร้องทุกข์กล่าวโทษเพื่อดําเนินการกับผู้กระทําผิดต่อไปรวมถึงช่วยเหลือเยียวยาจากเงินกองทุนเพื่อการป้องกันและปราบปรามการค้ามนุษย์ต่อไป
สําหรับกรณีหญิงไทย จํานวน 10 คน ถูกกักขังในอพาร์ตเมนต์แห่งหนึ่ง กลางกรุงมานามา ราชอาณาจักรบาห์เรน เพื่อบังคับให้ขายบริการทางเพศ นั้น ทางกระทรวง พม. โดยกองต่อต้านการค้ามนุษย์ สํานักงานปลัดกระทรวง พม. ร่วมกับกระทรวงการต่างประเทศ โดยสถานเอกอัครราชทูตไทย ณ กรุงมานามา ได้ประสานตํารวจบาห์เรนช่วยเหลือออกมาได้ เมื่อวันที่ 11 มิ.ย. ที่ผ่านมา และเดินทางกลับประเทศไทยเรียบร้อยแล้วโดยมีเจ้าหน้าที่ พม. และ ปคม. รวมทั้งหน่วยงานที่เกี่ยวข้อง ร่วมอํานวยความสะดวก ภายหลังจากที่ทีมสหวิชาชีพได้สัมภาษณ์เพื่อคัดแยกผู้เสียหายจากการค้ามนุษย์ในเบื้องต้น พบว่า มีหญิงไทยที่เข้าข่ายเป็นผู้เสียจากการค้ามนุษย์ จํานวน 2 ราย ทั้งนี้ ตนได้กําชับให้เจ้าหน้าที่ พม. และหน่วยงานที่เกี่ยวข้องดําเนินการช่วยเหลือคุ้มครองผู้เสียหายดังกล่าวอย่างเร่งด่วน
รัฐบาลไทย-ข่าวทำเนียบรัฐบาล-“ก.ยุติธรรม” จับมือหน่วยงานที่เกี่ยวข้องเพื่ออำนวยความยุติธรรมแก่ประชาชน
วันจันทร์ที่ 29 พฤษภาคม 2560
“ก.ยุติธรรม” จับมือหน่วยงานที่เกี่ยวข้องเพื่ออํานวยความยุติธรรมแก่ประชาชน
นายธวัชชัย ไทยเขียว รองปลัดกระทรวงยุติธรรม เป็นประธานเปิดการประชุมเชิงปฏิบัติการบูรณาการความร่วมมือเพื่ออํานวยความยุติธรรมแก่ประชาชน
เมื่อวันศุกร์ที่ ๒๖ พฤษภาคม ๒๕๖๐
ณ ห้องบุษราคัม โรงแรมวังคํา อําเภอเมือง จังหวัดเชียงราย
นายธวัชชัย ไทยเขียว รองปลัดกระทรวงยุติธรรม
เป็นประธานเปิดการประชุมเชิงปฏิบัติการบูรณาการความร่วมมือเพื่ออํานวยความยุติธรรมแก่ประชาชน
และบรรยายพิเศษในหัวข้อ “ยุติธรรมชุมชนกับการช่วยเหลือประชาชน”
พร้อมทั้งร่วมลงนามบันทึกข้อตกลงความร่วมมือ (MOU) ว่าด้วยการบูรณาการ
เพื่ออํานวยความยุติธรรมแก่ประชาชนจังหวัดเชียงราย
โดยมีนายศักดิ์ชาย วงศ์กนิษฐ์ รองผู้ว่าราชการจังหวัดเชียงราย
ร่วมลงนามเป็นสักขีพยาน กับส่วนราชการในกระบวนการยุติธรรม และหน่วยงานที่เกี่ยวข้อง
ในการขับเคลื่อนยุติธรรมชุมชน ศูนย์ดํารงธรรมจังหวัด และนายอําเภอทั้ง ๑๘ อําเภอ
นอกจากนี้ ภายในงานมีการบรรยายให้ความรู้ในหัวข้อต่างๆ อาทิ “การไกล่เกลี่ยข้อพิพาท
การเพิ่มประสิทธิภาพงานด้วยแนวคิด kaizen และกระบวนการไกล่เกลี่ยข้อพิพาทภายหลังฟ้องในชั้นบังคับคดี เป็นต้น
ซึ่งมีคณะกรรมการบริหารศูนย์ไกล่เกลี่ยคุ้มครองสิทธิ และกรรมการศูนย์ยุติธรรมชุมชนในจังหวัดเชียงราย เข้าร่วมฯ
รัฐบาลไทย-ข่าวทำเนียบรัฐบาล-อนุทิน ให้ อสม.เป็นแบบอย่าง การ์ดไม่ตก ป้องกันโควิด 19
วันพุธที่ 19 สิงหาคม 2563
อนุทิน ให้ อสม.เป็นแบบอย่าง การ์ดไม่ตก ป้องกันโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ให้อาสาสมัครสาธารณสุขประจําหมู่บ้าน เป็นแบบอย่างและรณรงค์ให้ประชาชน การ์ดไม่ตก หลังจากสุโขทัยปลอดโควิด 19 ไม่พบผู้ป่วย 150 วัน โดยยึดหลักแนวทางการทํางาน “ค้นให้พบ จบใน 14 วัน”
วันนี้ (19 สิงหาคม 2563) ที่ห้องประชุมวรรณกลาง มหาวิทยาลัยการกีฬาแห่งชาติ วิทยาเขตสุโขทัย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดโครงการพัฒนา อสม. และเครือข่าย พชอ. ต้านภัยโควิด 19 เพื่อแลกเปลี่ยนเรียนรู้ ผลการดําเนินงานในสถานการณ์โรคโควิด 19 โดยมีผู้อํานวยการโรงพยาบาล สาธารณสุขอําเภอ ผู้อํานวยการโรงพยาบาลส่งเสริมสุขภาพตําบล และอาสาสมัครสาธารณสุขประจําหมู่บ้าน (อสม.) ร่วมประชุม 670 คน
นายอนุทินกล่าวว่า ในสถานการณ์โควิด 19 อาสาสมัครสาธารณสุข ซึ่งเป็นพลังสําคัญของกระทรวงสาธารณสุขในการเฝ้าระวัง ป้องกัน และควบคุมโรคโควิด 19 ในชุมชนร่วมกับเจ้าหน้าที่สาธารณสุข ลงพื้นที่เคาะประตูบ้าน แจ้งข่าวสาร ให้ความรู้ คําแนะนําประชาชน ค้นหากลุ่มเสี่ยง ติดตามกลุ่มเสี่ยง (Home Quarantine) บูรณาการทํางานร่วมกับเครือข่าย พชอ.(คณะกรรมการพัฒนาคุณภาพชีวิตระดับอําเภอ) เป็นผลงานระดับโลกที่องค์การอนามัยโลก (WHO) ได้กล่าวยกย่องพลัง อสม. ของประเทศไทย เป็นตัวอย่างเป็นแนวทางในการควบคุมโรคแก่นานาประเทศ จนทําให้ประเทศไทยได้รับการจัดอันดับให้เป็นอันดับที่ 1 ของโลกในการเฝ้าระวัง ป้องกัน และควบคุมโรคโควิด 19 รัฐบาลได้เห็นความสําคัญ สนับสนุนการปฏิบัติงานของ อสม. สร้างขวัญกําลังใจ อาทิ การเพิ่มค่าตอบแทนพิเศษให้แก่ อสม. โครงการเที่ยวปันสุขแพคเกจ “กําลังใจ” สนับสนุนค่าใช้จ่าย อสม.และเจ้าหน้าที่โรงพยาบาลส่งเสริมสุขภาพตําบลท่องเที่ยวภายในประเทศ
“ขอขอบคุณพี่น้อง อสม. จังหวัดสุโขทัยทุกท่าน ที่ปฏิบัติงานอย่างทุ่มเท เสียสละ แม้ว่าจะรู้ว่ามีความเสี่ยงต่อการติดเชื้อ ด้วยแนวทางการทํางาน “ค้นให้พบ จบใน 14 วัน” ส่งผลให้จังหวัดสุโขทัย ปลอดโควิด 19 ไม่พบผู้ป่วยรายใหม่เป็นเวลา 150 วันแล้ว อย่างไรก็ตามขอให้ช่วยกันรณรงค์และเป็นแบบอย่างให้คนในชุมชนป้องกันตัวเอง การ์ดไม่ตก สวมหน้ากาก ล้างมือ เว้นระยะห่าง” นายอนุทินกล่าว
ทั้งนี้ จังหวัดสุโขทัย มี อสม. 12,835 คน ที่ผ่านมามี อสม.ได้รับการคัดเลือกเป็น อสม. ดีเด่นระดับเขตสุขภาพ จํานวน 22 คน ระดับภาค จํานวน 5 คน ระดับชาติ จํานวน 3 คน และมี อสม.ที่ได้รับการฝึกอบรมยกระดับเป็น อสม.หมอประจําบ้าน จํานวน 899 คน
********************************************* 19 สิงหาคม 2563
รัฐบาลไทย-ข่าวทำเนียบรัฐบาล-“ยุติธรรม” ร่วมกับเนติบัณฑิตยสภาฯ และสภาทนายความ  ช่วยเหลือครอบครัว “น้องบีม” ที่ถูกทนายฉ้อโกงเงินช่วยเหลือ ๕ ล้านบาท
วันอังคารที่ 4 กรกฎาคม 2560
“ยุติธรรม” ร่วมกับเนติบัณฑิตยสภาฯ และสภาทนายความ  ช่วยเหลือครอบครัว “น้องบีม” ที่ถูกทนายฉ้อโกงเงินช่วยเหลือ ๕ ล้านบาท
กระทรวงยุติธรรม ร่วมกับเนติบัณฑิตยสภาฯ และสภาทนายความ ช่วยเหลือครอบครัว “น้องบีม” ที่ถูกทนายฉ้อโกงเงินช่วยเหลือ ๕ ล้านบาท
เมื่อวันจันทร์ที่ ๓ กรกฎาคม ๒๕๖๐ เวลา ๑๐.๓๐ น.
ณ ห้องประชุมมหาวชิราวุธ เนติบัณฑิตยสภา ในพระบรมราชูปภัมภ์
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
พร้อมด้วยว่าที่พันตรี สมบัติ วงศ์กําแหง กรรมการเนติบัณฑิตยสภา ประธานอนุกรรมการ
สํานักงานช่วยเหลือประชาชนทางกฎหมายแห่งเนติบัณฑิตยสภา (ส.ช.น.)
นายเสาวภักดิ์ สกุลโรมวิลาศ อุปนายกฝ่ายช่วยเหลือประชาชนทางกฎหมาย สภาทนายความ
และนายวัชณ์ธิป แสดงมณี ทนายความอาสา
ร่วมแถลงแนวทางการให้ความช่วยเหลือนางสาวพรทิพย์ จันทรัตน์ และด.ญ.ภัทรดา แก้วผ่อง หรือ น้องบีม
ซึ่งพิการจากอุบัติเหตุ และถูกนายพิสิษฐ์ สัมมาเลิศ ทนายความโกงเงินค่าเยียวยา จํานวน ๕ ล้านบาท
โดยกระทรวงยุติธรรม เตรียมให้ความช่วยเหลือเกี่ยวกับค่าใช้จ่ายในการดําเนินคดีจากกองทุนยุติธรรม
อาทิ ค่าธรรมเนียมศาล ค่าใช้จ่ายในการเดินทาง และค่าที่พัก เป็นต้น
สําหรับเนติบัณฑิตยสภาฯ และสภาทนายความ ได้จัดหาทนายความ
เพื่อให้ความช่วยเหลือในการดําเนินคดีทั้งคดีแพ่ง และคดีอาญาให้แก่ผู้เสียหาย
นอกจากนี้ จะตั้งคณะกรรมการมรรยาททนายความ เพื่อตรวจสอบจริยธรรมของทนายความคนดังกล่าว
รวมทั้งเตรียมประชุมคณะกรรมการบริหารสภาทนายความวาระพิเศษเป็นกรณีเร่งด่วน
เพื่อพิจารณาคําสั่งปลดนายพิสิษฐ์ฯ ออกจากการเป็นทนายความ
หลังปรากฏประกาศในราชกิจจานุเบกษาให้นายพิสิษฐ์ฯ เป็นบุคคลล้มละลาย
ส่งผลให้ขาดคุณสมบัติการเป็นทนายความ
เนื่องจากทนายความจะต้องไม่เป็นบุคคลที่ศาลมีคําสั่งถึงที่สุดให้เป็นบุคคลล้มละลาย
โดยจะรายงานความคืบหน้าให้รัฐมนตรีว่าการกระทรวงยุติธรรมในฐานะสภานายกพิเศษแห่งสภาทนายความได้รับทราบต่อไป
ต่อจากนั้น เวลา ๑๔.๐๕ น. โฆษกกระทรวงยุติธรรม
ร่วมให้สัมภาษณ์สดในประเด็นดังกล่าว
ผ่านรายการสถานีประชาชน ออกอากาศทางสถานีโทรทัศน์ไทยพีบีเอส
โดยมีคุณอรอุมา เกษตรพืชผล เป็นผู้ดําเนินรายการ
ณ สถานีโทรทัศน์ไทยพีบีเอส ถนนวิภาวดีรังสิต กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีช่วยสมชายฯ เป็นประธานเปิดการประชุมผู้บริหารสมาพันธ์ SME ไทย ทั่วประเทศ
วันพฤหัสบดีที่ 19 กรกฎาคม 2561
รัฐมนตรีช่วยสมชายฯ เป็นประธานเปิดการประชุมผู้บริหารสมาพันธ์ SME ไทย ทั่วประเทศ
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานการประชุมผู้บริหารสมาพันธ์ SME ไทยทั่วประเทศ ณ ห้องแก้ววิเชียร อาคาร SME Bank Tower กรุงเทพฯ
วันนี้ (19 กรกฎาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานการประชุมผู้บริหารสมาพันธ์ SME ไทยทั่วประเทศ โดยมีนายณพพงศ์ ธีระวร ประธานสมาพันธ์ SME ไทย นายมงคล ลีลาธรรม ผู้บริหาร SME Development Bank ให้การต้อนรับ พร้อมด้วยสมาชิกสมาพันธ์และผู้ประกอบการ SMEs เข้าร่วมประชุม ณ ห้องแก้ววิเชียร อาคาร SME Bank Tower กรุงเทพฯ สมาพันธ์ SME ไทย รวมพลังคนตัวเล็ก ขับเคลื่อนเศรษฐกิจไทย เป็นเครือข่ายองค์กร SME หลักของประเทศที่เข้มแข็ง และเป็นเสาหลักในการพัฒนา SME ในทุกมิติของการขับเคลื่อนเศรษฐกิจโดยรวมของประเทศ การจัดการประชุมผู้บริหารสมาพันธ์ SME ไทย ทั่วประเทศ เพื่อเป็นการสื่อสารวิสัยทัศน์ พันธกิจ แนวทางการดําเนินงานของสมาพันธ์ SME ไทย รวมถึงการขับเคลื่อนภารกิจด้านแหล่งทุนหรือสินเชื่อสําหรับคนตัวเล็ก ที่ผู้ประกอบการ SMEs สามารถเข้าถึงแหล่งเงินทุนได้ง่าย เพื่อเป็นการพัฒนาเศรษฐกิจฐานรากในพื้นที่ได้อย่างมีประสิทธิภาพ
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือเด็กสองพี่น้อง ที่ถูกแม่ทอดทิ้งให้อยู่เพียงลำพัง ที่ จ.อำนาจเจริญ หลัง นรม. สั่งการ พร้อมเร่งสำรวจผู้ด้อยโอกาสทั่วประเทศ
วันอังคารที่ 18 ธันวาคม 2561
พม. ลงพื้นที่ช่วยเหลือเด็กสองพี่น้อง ที่ถูกแม่ทอดทิ้งให้อยู่เพียงลําพัง ที่ จ.อํานาจเจริญ หลัง นรม. สั่งการ พร้อมเร่งสํารวจผู้ด้อยโอกาสทั่วประเทศ
พม. ลงพื้นที่ช่วยเหลือเด็กสองพี่น้อง ที่ถูกแม่ทอดทิ้งให้อยู่เพียงลําพัง ที่ จ.อํานาจเจริญ หลัง นรม. สั่งการ พร้อมเร่งสํารวจผู้ด้อยโอกาสทั่วประเทศ
เมื่อวันที่ 17 ธ.ค. 61 เวลา 18.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นางสุภัชชา สุทธิพล รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณี พลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) สั่งการด่วนให้กระทรวงการพัฒนาสังคมและความมั่นคงของมนุษย์ (พม.) ส่งเจ้าหน้าที่กระทรวง พม. ลงพื้นที่ให้ความช่วยเหลือเด็กชายวัย 10 ขวบ และน้องชายวัย 1 ปี 5 เดือน ที่ถูกทิ้งไว้ในบ้านเช่าหลังหนึ่งในอําเภอเมือง จังหวัดอํานาจเจริญ พร้อมทั้งติดตามหาแม่ของเด็กทั้ง 2 คน พร้อมทั้งกําชับให้ทุกจังหวัดตรวจสอบในพื้นที่ว่า มีผู้ยากไร้โดยเฉพาะเด็กและเยาวชนถูกทอดทิ้งไว้ตามลําพังหรือไม่ หากพบให้ช่วยเหลืออย่างเร่งด่วน และขอให้ประชาชนที่พบเห็นผู้ยากไร้หรือด้อยโอกาสแจ้งข้อมูลไปยังรัฐบาลหรือหน่วยงานในพื้นที่ เพื่อเข้าไปให้ความช่วยเหลือโดยทันที
นางสุภัชชา กล่าวต่อไปว่า สําหรับการให้ความช่วยเหลือเด็กทั้งสองคนดังกล่าว กระทรวง พม. โดยพัฒนาสังคมและความมั่นคงของมนุษย์จังหวัดอํานาจเจริญ (พมจ.อํานาจเจริญ) พร้อมด้วยบ้านพักและครอบครัวจังหวัดอํานาจเจริญ และทีม พม. One Home จังหวัดอํานาจเจริญ ได้ลงพื้นที่เยี่ยมบ้านดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็ก ซึ่งพบว่าเด็กทั้งสองคนอาศัยอยู่ภายในบ้านเช่าที่ไม่มีไฟฟ้าหรือน้ําใช้ มีเพียงฟูกที่นอนเก่ากับผ้าห่ม โดยมีชาวบ้านที่อาศัยอยู่บริเวณใกล้เคียงแวะเข้ามาดูแล ทั้งนี้ เจ้าหน้าที่กระทรวง พม. ได้ให้ความช่วยเหลือในเบื้องต้น พร้อมทั้งทําความเข้าใจกับเด็กทั้งสองคน เพื่อจะได้นําเด็กเข้ารับการคุ้มครองสวัสดิภาพที่บ้านพักเด็กและครอบครัวจังหวัดอํานาจเจริญ ในระหว่างการติดต่อและตามหาแม่ของเด็ก ซึ่งขณะนี้เด็กทั้งสองคนได้เข้ารับการดูแลคุ้มครองอยู่ที่บ้านบ้านพักและครอบครัวจังหวัดอํานาจเจริญเรียบร้อยแล้ว อีกทั้ง ยังได้ประสานหน่วยงานที่เกี่ยวข้องเพื่อร่วมหาแนวทางการช่วยเหลือดูแลเด็กในด้านต่างๆในระยะยาวต่อไป
"นอกจากนี้ ยังได้กําชับ พมจ.ทุกจังหวัด เร่งสํารวจผู้ด้อยโอกาสและผู้ประสบปัญหาทางสังคมในพื้นที่ โดยเฉพาะกลุ่มเป้าหมายของกระทรวง พม. ได้แก่ เด็ก เยาวชน คนพิการ ผู้สูงอายุ และคนไร้ที่พึ่ง ซึ่งกระทรวง พม. อยู่ระหว่างดําเนินการจัดทําฐานข้อมูลแผนที่ทางสังคม (Social Map) สํารวจกลุ่มเป้าหมายดังกล่าว ทั้งนี้ หากประชาชนพบเห็นหรือประสบปัญหาทางสังคมและต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 บริการฟรี 24 ชั่วโมง ทั้งนี้ กระทรวง พม. พร้อมประสานหน่วยงานที่เกี่ยวข้อง เพื่อให้ความช่วยเหลืออย่างเต็มที่” นางสุภัชชา กล่าวในตอนท้าย
รัฐบาลไทย-ข่าวทำเนียบรัฐบาล-รมว.พม. ชื่นชมเด็กพิเศษสู้ชีวิต ปั่นจักรยานขายข้าวโพดต้ม เพื่อหาเงินช่วยครอบครัวที่ จ.เพชรบุรี
วันพฤหัสบดีที่ 31 สิงหาคม 2560
รมว.พม. ชื่นชมเด็กพิเศษสู้ชีวิต ปั่นจักรยานขายข้าวโพดต้ม เพื่อหาเงินช่วยครอบครัวที่ จ.เพชรบุรี
รมว.พม. ชื่นชมเด็กพิเศษสู้ชีวิตที่ปั่นจักรยานขายข้าวโพดต้ม เพื่อหาเงินช่วยครอบครัว ที่ จ.เพชรบุรี และเด็กชายสู้ชีวิตวัย 10 ขวบ ที่เดินเท้าเก็บขวดกว่า 10 กม. เพื่อหารายได้จุนเจือครอบครัว ที่ จังหวัดยะลา
วันนี้ (31 ส.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 703/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทาง การแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเด็กชายรายหนึ่งป่วยเป็นเด็กพิเศษ แต่สู้ชีวิต ด้วยการปั่นจักรยานตระเวนขายข้าวโพดต้ม เพื่อหารายได้จุนเจือครอบครัว ที่จังหวัดเพชรบุรี และกรณี เด็กชายวัยประมาณ 10 ขวบ ต้องออกตระเวนเดินเท้าเก็บขวดเป็นระยะทางกว่า 10 กม. เพื่อหารายได้จุนเจือครอบครัว ที่ จังหวัดยะลา นั้น ตนขอ ชื่นชมเด็กชายดังกล่าวทั้งสองคน ที่มีความมานะอดทน ขยันหมั่นเพียร ไม่ย่อท้อต่อความยากลําบาก ด้วยความตั้งใจ ในการช่วยเหลือครอบครัว โดยใช้เวลาว่างให้เกิดประโยชน์ ซึ่งน่ายกย่องเป็นแบบอย่างที่ดีสําหรับเด็กและเยาวชน ในสังคมปัจจุบัน ทั้งนี้ ตนได้กําชับให้พัฒนาสังคมและความมั่นคงของมนุษย์ (พมจ.) ทั้ง 2 จังหวัด ได้แก่ พมจ.เพชรบุรีและ พมจ.ยะลา พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวทั้งหมดดังกล่าว เพื่อให้การช่วยเหลือในเบื้องต้นตามภารกิจด้านเด็กและคนพิการของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้งประสานหน่วยงานที่เกี่ยวข้องในพื้นที่ช่วยเหลือดูแล ในเรื่องการการศึกษาของเด็กทั้งสองในระยะยาว และการรักษาพยาบาลอย่างต่อเนื่องสําหรับเด็กชายที่ป่วยเป็น เด็กพิเศษ
พลตํารวจเอก อดุลย์กล่าวเพิ่มเติมว่า สําหรับกรณีหญิงวัย 31 ปี ถูกสามีทอดทิ้งไปมีครอบครัวใหม่ จึงคิดสั้นด้วยการผูกคอเสียชีวิตต่อหน้าลูก 3 คน อายุระหว่าง 3 - 7 ขวบ ทําให้เป็นเด็กกําพร้า สร้างความเศร้าโศกเสียใจให้กับลูกๆ เป็นอย่างมาก ที่อําเภอคลองหลวง จังหวัดปทุมธานี นั้น ตนได้กําชับให้พัฒนาสังคมและความมั่นคงของมนุษย์จังหวัดปทุมธานี (พมจ.ปทุมธานี )พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของเด็กทั้งสามคน เพื่อให้การช่วยเหลือในเบื้องต้นตามภารกิจด้านเด็กของกระทรวง พม. โดยเฉพาะเร่งเยียวยาฟื้นฟูสภาพจิตใจเด็กทั้งหมดอย่างใกล้ชิดโดยด่วน พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้งประสานหน่วยงานที่เกี่ยวข้องในพื้นที่ช่วยเหลือในเรื่องการติดตามหาญาติ เพื่อรับเลี้ยงดูแลเด็กทั้งหมดต่อไป ทั้งนี้ กระทรวง พม. โดยบ้านพักเด็กและครอบครัวจังหวัดปทุมธานี กรมกิจการเด็กและเยาวชน (ดย.) พร้อมดูแลและ ให้ความคุ้มครองสวัสดิภาพสําหรับเด็กทั้งหมดตาม พ.ร.บ.คุ้มครองเด็ก พ.ศ. 2546
รัฐบาลไทย-ข่าวทำเนียบรัฐบาล-รัฐมนตรีฯสุริยะ ร่วมปาฐกถาในงานสัมมนาประจำปี บางกอกโพสต์ ฟอรัม 2019
วันอังคารที่ 6 สิงหาคม 2562
รัฐมนตรีฯสุริยะ ร่วมปาฐกถาในงานสัมมนาประจําปี บางกอกโพสต์ ฟอรัม 2019
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมปาฐกถาในงานสัมมนาประจําปี บางกอกโพสต์ ฟอรัม 2019
วันนี้ (5 ส.ค. 62) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมปาฐกถาในงานสัมมนาประจําปี บางกอกโพสต์ ฟอรัม 2019 ในหัวข้อ Roadmap to Success : Up Close with Thailand’s New Minister โดยมีนายอุตตม สาวนายน รัฐมนตรีว่าการกระทรวงการคลัง และนายสนธิรัตน์ สนธิจิรวงศ์ รัฐมนตรีว่าการกระทรวงพลังงาน ร่วมด้วย ณ ห้องบางกอกคอนเวนชั่นเซ็นเตอร์ ชั้น 22 โรงแรมเซ็นทารา แกรนด์ แอท เซ็นทรัลเวิลด์
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
วันศุกร์ที่ 18 พฤษภาคม 2561
“ยุติธรรม” พิจารณาให้ความช่วยเหลือประชาชนตาม พ.ร.บ.กองทุนยุติธรรม
นายธวัชชัย  ไทยเขียว รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือกรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๕/๒๕๖๑
ในวันศุกร์ที่ ๑๘ พฤษภาคม ๒๕๖๑ เวลา ๑๓.๓๐ น.
ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น ๒๒ ถนนแจ้งวัฒนะ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๕/๒๕๖๑
เพื่อติดตามผลการให้ความช่วยเหลือประชาชนของสํานักงานกองทุนยุติธรรม ประจําปีงบประมาณ ๒๕๖๑
พร้อมทั้งพิจารณาคําขอรับความช่วยเหลือเสนอคณะอนุกรรมการให้ความช่วยเหลือกรุงเทพมหานครฯ
ประจําเดือนเมษายน พ.ศ.๒๕๖๑ ประกอบด้วย
๑) การช่วยเหลือประชาชนในการดําเนินคดี จํานวน ๕ ราย
โดยผลการพิจารณาเห็นชอบอนุมัติ จํานวน ๒ ราย ไม่อนุมัติ จํานวน ๑ ราย และยุติคําขอ จํานวน ๒ ราย
๒) คําขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๒๕ ราย
โดยผลการพิจารณาเห็นชอบอนุมัติ จํานวน ๑ ราย ไม่อนุมัติ จํานวน ๓ ราย และยุติคําขอ จํานวน ๒๑ ราย
๓) คําขอรับความช่วยเหลือการปล่อยชั่วคราวผู้ต้องหาหรือจําเลย โครงการ I’m here to help
โดยผลการพิจารณาเห็นชอบให้ยุติคําขอ จํานวน ๑ ราย
ทั้งนี้ ให้เป็นไปตามหลักเกณฑ์ของพระราชบัญญัติกองทุนยุติธรรม พ.ศ.๒๕๕๘ และระเบียบคณะกรรมการ
กองทุนยุติธรรม ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดําเนินคดี พ.ศ.๒๕๕๙
รวมทั้งระเบียบคณะกรรมการกองทุนยุติธรรมว่าด้วยหลักเกณฑ์ วิธีการ และเงื่อนไขในการขอปล่อยชั่วคราว
ผู้ต้องหาหรือจําเลย พ.ศ.๒๕๕๙
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 8 พฤษภาคม 2561
วันพุธที่ 9 พฤษภาคม 2561
สรุปข่าวการประชุมคณะรัฐมนตรี 8 พฤษภาคม 2561
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี